13. ข้อมูลทางการเงินที่สำคัญ

ข้อมูลทางการเงินโดยสรุป ของบริษัท เพรซิเดนท์ เบเกอรี่ จำกัด (มหาชน)

งบแสดงฐานะการเงินตามวิธีส่วนได้เสีย

( หน่วย : ล้านบาท )

[]

  งบแสดงฐานะการเงินตามวิธีส่วนได้เสีย(ต่อ)

( หน่วย : ล้านบาท )

[]

  งบกำไรขาดทุนเบ็ดเสร็จตามวิธีส่วนได้เสีย

( หน่วย : ล้านบาท )

[]

  งบกระแสเงินสดตามวิธีส่วนได้เสีย

  ( หน่วย : ล้านบาท )

[]

  งบกระแสเงินสดตามวิธีส่วนได้เสีย (ต่อ)

( หน่วย : ล้านบาท )

[]

  อัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัท

+-----------------------------------------------------------------------+
| []                                                                    |
|                                                                       |
| * ใช้สูตรคำนวณจากเดิม ต้นทุนขาย/ เจ้าหนี้การค้าถัวเฉลี่ย เป็น ยอดซื้อสุทธิ/            |
| เจ้าหนี้การค้าถัวเฉลี่ย                                                      |
|                                                                       |
| ปรับย้อนหลังถึงปี 2554 เพื่อนำมาเปรียบเทียบ                                    |
+-----------------------------------------------------------------------+

14. การวิเคราะห์และคำอธิบายของฝ่ายจัดการ (Management Discussion and Analysis:
MD&A)

14.1 คำอธิบายและการวิเคราะห์ฐานะการเงินและผลการดำเนินงาน

1. ภาพรวมผลการดำเนินงาน

ภาวะเศรษฐกิจในปี 2556 ของประเทศไทย มีอัตราการเติบโตที่ชะลอตัวลง
การบริโภคภายในประเทศมีอัตราต่ำกว่าที่คาดไว้ เนื่องจากผู้บริโภค
ยังกังวลเกี่ยวกับภาวะเศรษฐกิจและการเพิ่มขึ้นของหนี้ภาคครัวเรือน
อย่างไรก็ดีรายได้จากการขายผลิตภัณฑ์ของบริษัทยังมีการเติบโต แต่ต่ำกว่าเป้าหมายที่ตั้งไว้

ผลประกอบการ ประจำปี 2556 บริษัทฯ สามารถสร้างอัตราการเติบโตของรายได้อย่างต่อเนื่อง
โดยมีรายได้รวมจำนวน 6,440 ล้านบาท เพิ่มขึ้น 500 ล้านบาท หรือเพิ่มขึ้นร้อยละ 8.4
และคงประสิทธิภาพในการบริหารค่าใช้จ่ายให้อยู่ในระดับที่เหมาะสม ทำให้บริษัทฯ มีกำไรสุทธิ
จำนวน 944.32 ล้านบาท เติบโตร้อยละ 10.5 จากปีก่อน

2. ผลการดำเนินงาน และความสามารถในการทำกำไร (Results of Operations)

รายได้จากการขาย

บริษัทฯ มีรายได้จากการขาย จำนวน 6,388.56 ล้านบาท เพิ่มขึ้นจากปีก่อนเป็นจำนวน 495.11
ล้านบาท เติบโตร้อยละ 8.4 มีผลมาจากการพัฒนาผลิตภัณฑ์ใหม่ๆ เช่น โดนัทเค้ก
เดลี่แซนด์วิชรสชาติใหม่ เพื่อเพิ่มความหลากหลายของผลิตภัณฑ์ให้แก่ผู้บริโภค
และจากการเพิ่มสายการผลิตที่โรงงานบางชันและโรงงานลาดกระบัง
จึงส่งผลให้การผลิตสินค้าเพียงพอต่อความต้องการของผู้บริโภคมากขึ้น
นอกจากนี้บริษัทฯได้มีการวางกลยุทธ์ทางการตลาดในด้านการส่งเสริมการขายผ่านสื่อโฆษณาต่างๆ
รวมถึงได้จัดกิจกรรมส่งเสริมการขายไปตามสถานศึกษา โรงเรียน เช่น การจัดกิจกรรม school
Tour เพื่อสร้างความรู้สึกที่ดีและมั่นใจในคุณภาพของผลิตภัณฑ์ตราสินค้า หรือ แบรนด์ "
ฟาร์มเฮาส์" และการขยายหน่วยขายไปตามกรุงเทพฯ และเขตปริมณฑล
ต่างจังหวัดอย่างต่อเนื่องทำให้สินค้าไปสู่ผู้บริโภคได้มากขึ้น

รายได้แยกตามประเภทช่องทางการจัดจำหน่าย

  หน่วย:ล้านบาท

[]

1. ธุรกิจเบเกอรี่ค้าส่ง

ในปี 2556 รายได้จากธุรกิจนี้มีสัดส่วน ร้อยละ 91.70 ของรายได้จากการขาย
เพิ่มขึ้นจากปีก่อนเป็นจำนวน 475.14 ล้านบาท โดยมีอัตราการเติบโตร้อยละ 8.83
อันเนื่องมาจากการเติบโตของยอดขายของขนมปังพร้อมทาน (Snack Bread)
โดยเฉพาะโดนัทเค้กซึ่งเป็นผลิตภัณฑ์ใหม่ ทั้งนี้สินค้าในกลุ่มนี้สามารถเติบโตได้ถึง ร้อยละ 43
เมื่อเปรียบเทียบกับปีก่อน ในส่วนของขนมปังชนิดแผ่น (Sliced Bread) เติบโตร้อยละ 6.6 และ
Hamburger bun and hotdog bun เติบโตร้อยละ 9.5 ส่วนเค้ก และ เบเกอรี่หวาน
(Confectionary) ยอดขายลดลง

2. ธุรกิจเบเกอรี่ค้าปลีก

ในปี 2556 รายได้จากธุรกิจนี้มีสัดส่วน ร้อยละ 2.47 ของรายได้จากการขาย
เพิ่มขึ้นจากปีก่อนเป็นจำนวน 10.89 ล้านบาท มีอัตราการเติบโตร้อยละ 7.41
โดยส่วนใหญ่เป็นการเพิ่มขึ้นของยอดขาย เค้กมาดามมาโก้ ที่เติบโตร้อยละ 13 และร้านเดลิย่า
เติบโต ร้อยละ 6.7ทั้งนี้ร้านเดลิย่า ที่เปิดขายในห้างร้านต่างๆ ซึ่งมีค่าใช้จ่ายสูง เมื่อร้านใด
ยอดขายไม่คุ้มทุน บริษัทจะทยอยปิดโดยในปี 2556 ได้ปิดไปแล้ว 2 สาขา แต่เปิดเพิ่มได้อีก 1
สาขา ปัจจุบันเปิดอยู่ 14 สาขา

3. ธุรกิจฟาสต์ฟู้ด & ร้านอาหาร และธุรกิจส่งออก

ในปี 2556 รายได้จากธุรกิจฟาสต์ฟู้ด&ร้านอาหาร มีสัดส่วน ร้อยละ 5.69 และร้อยละ 0.15
ของรายได้จาการขาย ตามลำดับ โดยอัตราการเติบโตของธุรกิจฟาสต์ฟู้ดร้อยละ 2.78
เมื่อเปรียบเทียบกับปีก่อน ในส่วนของธุรกิจส่งออก อัตราการเติบโตลดลง ร้อยละ 7.3
เนื่องจากเป็นการขายผ่านตัวแทนส่งออกในประเทศหนึ่งราย

รายได้อื่น

ในปี 2556 บริษัทฯ มีรายได้อื่นจากดอกเบี้ยรับ จำนวน 31.1 ล้านบาท เพิ่มขึ้นร้อยละ 34
จากปีก่อน มีผลมาจากเงินฝากธนาคาร เงินลงทุนในพันธบัตร
และตั๋วแลกเงินและมาจากการลงทุนในกองทุนส่วนบุคคลบริษัทเพรซิเดนท์เบเกอรี่ จำกัด (มหาชน)

ต้นทุนขาย

ต้นทุนขาย ในปี 2556 มีจำนวน 3,977 ล้านบาท หรือเพิ่มขึ้นร้อยละ 8.7 จากปีก่อน
สาเหตุจากยอดขายที่เพิ่มขึ้นทำให้การใช้วัตถุดิบและบรรจุภัณฑ์เพิ่มขึ้น
โดยสัดส่วนต้นทุนขายต่อยอดขายในปี 2556 และ ปี 2555 เพิ่มขึ้นเล็กน้อย อยู่ที่ร้อยละ 62.25
และร้อยละ 62.19 ตามลำดับ ทั้งนี้ราคาวัตถุดิบหลักประเภทแป้งไม่ได้ปรับราคา
มีเพียงราคาไข่ไก่ที่ปรับขึ้น และมีผลจากค่าเสื่อมราคาของเครื่องจักร ทำให้มีอัตรากำไรขั้นต้น
อยู่ที่ร้อยละ 37.75 ใกล้เคียงกับปีก่อน

ค่าใช้จ่ายในการขายและบริหาร

ปี 2556 ค่าใช้จ่ายในการขาย มีจำนวน 860.72 ล้านบาท เพิ่มขึ้นร้อยละ 11.8 จากปีก่อน
เป็นผลมาจากการปรับเงินเดือนประจำปี ปรับขึ้นผลประโยชน์พนักงาน ค่าตอบแทนพนักงาน
และค่าน้ำมันในการขนส่งสินค้า แต่อย่างไรก็ดีสัดส่วนต่อยอดขาย อยู่ที่ร้อยละ 13.5 ปี 2555
ร้อยละ 13.1 ของรายได้จากการขาย

ค่าใช้จ่ายในการบริหาร มีจำนวน 574.51 ล้านบาท เพิ่มขึ้นร้อยละ 4.5 จากปีก่อน
เป็นผลมาจากการปรับเงินเดือนประจำปี ค่าใช้จ่ายในการส่งเสริมการขายและโฆษณาตามสื่อต่างๆ
และค่าน้ำมันในการขนส่งสินค้าไปส่งตามศูนย์การกระจายสินค้าต่างๆ

ส่วนแบ่งกำไรจากเงินลงทุนในการร่วมค้า

ส่วนแบ่งกำไรจากเงินลงทุนในการร่วมค้า มีจำนวน 3.33 ล้านบาท ลดลง ร้อยละ 44.3
จากปีก่อน เนื่องจากในปี 2556 เปิดสาขาเพิ่ม 2 สาขา ช่วงปลายปี ทำให้มียอดขายเพิ่มขึ้น
แต่สาขาเดิมที่อยู่ในห้างสรรพสินค้า มียอดขายลดลงจากสภาวะเศรษฐกิจที่ชะลอตัว
และการจับจ่ายใช้สอยของผู้บริโภคที่ลดลง รวมทั้งต้องรับรู้ค่าเสื่อมราคาทรัพย์สินของร้านเปิดใหม่
จึงทำให้ร้านอาหารของกิจการร่วมค้ามีผลการดำเนินงานลดลง

ค่าใช้จ่ายทางการเงิน

ในปี 2556 มีจำนวน 14.54 ล้านบาท ลดลงเล็กน้อย เป็นดอกเบี้ยจ่ายของสัญญาเช่าการเงิน
เงินกู้ยืมระยะยาวจากกรรมการและพนักงาน หรือเงินฝากพนักงานซึ่งเป็นสวัสดิการอย่างหนึ่ง
และค่าธรรมเนียมต่างๆ

กำไรสุทธิ

ในปี 2556 มีจำนวน 944.32 ล้านบาท เพิ่มขึ้น 89.89 ล้านบาท หรือร้อยละ 10.5
จากปีที่ผ่านมาที่มีผลกำไรสุทธิ 854.43 ล้านบาท คิดเป็นอัตรากำไรสุทธิ ที่ร้อยละ 14.7
และมีกำไรต่อหุ้น ๆ ละ 2.10 บาท ซึ่งเป็นผลมาจากรายได้จากการขายที่เพิ่มขึ้น
การปรับลดอัตราภาษีเงินได้นิติบุคคลของรัฐบาล
และจากการบริหารจัดการทั้งด้านต้นทุนขายค่าใช้จ่ายต่างๆ ได้อย่างมีประสิทธิภาพ
ทำให้มีผลการดำเนินสูงกว่าเป้าหมายที่ตั้งไว้

ในวันที่ 23 เมษายน 2556 ที่ประชุมสามัญประจำปีผู้ถือหุ้น มีมติอนุมัติการจ่ายเงินปันผลให้แก่ผู้ถือหุ้น
จากผลการดำเนินงานของปี 2555 หุ้นละ 0.52 บาท เป็นเงินปันผลรวมจำนวน 234 ล้านบาท
และเมื่อวันที่ 20 สิงหาคม 2556
ที่ประชุมคณะกรรมการบริษัทฯมีมติอนุมัติจ่ายเงินปันผลระหว่างกาลสำหรับงวดหกเดือนสิ้นสุดวันที่ 30
มิถุนายน 2556 ในอัตราหุ้นละ 0.45 บาท เป็นจำนวนเงิน 202.50 ล้านบาท
รวมเงินปันผลจ่ายในปี 2556 จำนวนทั้งสิ้น 436.50 ล้าน และมีอัตราผลตอบแทนผู้ถือหุ้นในปี 2556
ร้อยละ 24.7

3. ความสามารถในการบริหารทรัพย์สิน

รายงานและวิเคราะห์ฐานะการเงิน

3.1 สินทรัพย์

ณ วันที่ 31 ธันวาคม 2556 สินทรัพย์มีมูลค่ารวมทั้งสิ้น 5,309.63 ล้านบาท เพิ่มขึ้นจากปี 2555
จำนวน 535.8 ล้านบาท หรือเพิ่มขึ้นร้อยละ 10.09 ประกอบด้วยรายการสำคัญๆดังนี้

3.1.1 เงินสดและรายการเทียบเท่าเงินสดจำนวน 1,113.24 ล้านบาท คิดเป็นร้อยละ 20.97
ของสินทรัพย์รวม เพิ่มขึ้นจากปีก่อนจำนวน 217.01 ล้านบาท หรือเพิ่มขึ้นร้อยละ 24.21
โดยมีรายละเอียดการได้มาและใช้ไปของเงินสดและรายการเทียบเท่าเงินสดที่สำคัญดังนี้

- กระแสเงินสดสุทธิจากการดำเนินงาน มีจำนวน 1,371.58 ล้านบาท เพิ่มขึ้น 131.48
ล้านบาทหรือร้อยละ 10.60

- กระแสเงินสดที่ใช้ไปในกิจกรรมลงทุนสุทธิ มีจำนวน 590.43 ล้านบาท
ซึ่งประกอบด้วยรายการสำคัญคือ เงินสดจ่ายซื้อเงินลงทุนชั่วคราวและระยะยาว จำนวน 884.01
ล้านบาท เงินสดรับจากการจำหน่ายเงินลงทุนชั่วคราวและระยะยาว จำนวน 585.71 ล้านบาท
ซื้อที่ดิน เครื่องจักรและอุปกรณ์ จำนวน 297.41 ล้านบาท

- กระแสเงินสดที่ใช้ไปในกิจกรรมจัดหาเงินสุทธิ มีจำนวน 564.13 ล้านบาท
เป็นการจ่ายเงินปันผล จำนวน 436.50 ล้านบาท จ่ายชำระหนี้สินตามสัญญาเช่าทางการเงิน
จำนวน 84.23 ล้านบาท และจ่ายคืนเงินกู้ยืมจากกรรมการและพนักงาน (เงินฝากพนักงาน)
จำนวน 43.40 ล้านบาท

3.1.2 เงินลงทุน ในปี 2556 บริษัทฯได้ทำสัญญามอบหมายให้
บริษัทหลักทรัพย์จัดการกองทุนแห่งหนึ่ง บริหารกองทุนส่วนบุคคล บริษัท เพรซิเดนท์ เบเกอรี่ จำกัด
(มหาชน) โดยเป็นเงินลงทุนชั่วคราว จำนวน156.54 ล้านบาท เงินลงทุนระยะยาว จำนวน
137.32 ล้านบาท และบางส่วนอยู่ในเงินฝากธนาคาร

3.1.3 ที่ดิน อาคาร และอุปกรณ์ จำนวน 2,844.17 ล้านบาท คิดเป็นร้อยละ 53.57
ของทรัพย์สินรวม และมีอัตราผลตอบแทนจากสินทรัพย์ถาวร อยู่ที่ร้อยละ 48.91
ซึ่งอยู่ในเกณฑ์ที่สูงขึ้นมาตลอด สะท้อนให้เห็นถึงโอกาสสร้างรายได้จากสินทรัพย์ได้มากขึ้น

 3.2 หนี้สินรวม

ณ วันที่ 31 ธันวาคม 2556 มีหนี้สินรวม จำนวน 1,228.86 ล้านบาท คิดเป็นร้อยละ 23.14
ของหนี้สินและส่วนของผู้ถือหุ้น เพิ่มขึ้นจากปีก่อน จำนวน 22.81 ล้านบาท หรือเพิ่มขึ้นร้อยละ 1.89
ประกอบด้วยดังนี้

3.2.1 หนี้สินหมุนเวียน จำนวน 988.24 ล้านบาท เพิ่มขึ้นจากปีก่อน จำนวน 68.15 ล้านบาท
หรือเพิ่มขึ้นร้อยละ 7.41 เนื่องจากเจ้าหนี้การค้าและเจ้าหนี้อื่น
ที่มีการซื้อวัตถุดิบและบรรจุภัณฑ์เพิ่มขึ้นตามปริมาณการผลิตที่เพิ่มขึ้น และจากอัตราแลกเปลี่ยนที่เพิ่มขึ้น

3.2.2 หนี้สินไม่หมุนเวียน จำนวน 240.63 ล้านบาท ลดลงจากปีก่อน จำนวน 45.34 ล้านบาท
หรือลดลงร้อยละ 15.85 มีผลมาจากเงินกู้ยืมระยะยาวจากกรรมการและพนักงานลดลง
และสำรองผลประโยชน์ระยะยาวของพนักงานหลังออกจากงานลดลง

 

 3.3 ส่วนของผู้ถือหุ้น

 ณ วันที่ 31 ธันวาคม 2556 ส่วนของผู้ถือหุ้นมีจำนวน 4,080.77 ล้านบาท คิดเป็นร้อยละ 76.86 ของหนี้สินและส่วนของผู้ถือหุ้น เพิ่มขึ้นจากปี 2555 จำนวน 512.98 ล้านบาท เนื่องจากมีกำไรสุทธิ 944.32 ล้านบาท และจ่ายเงินปันผล ให้แก่ผู้ถือหุ้น จำนวนทั้งสิ้น 436.50 ล้านบาท ทำให้มีมูลค่าตามบัญชี ปี 2556 และปี 2555 เท่ากับ 9.07 บาทต่อหุ้น และ 7.93 บาทต่อหุ้น ตามลำดับ 

4. สภาพคล่องและความเพียงพอของเงินทุนของบริษัท

อัตราส่วนสภาพคล่อง

ในปี 2556 มีอัตราส่วนสภาพคล่อง 2.25 เท่า อัตราส่วนสภาพคล่องหมุนเร็ว 2.05 เท่า
และอัตราส่วนสภาพคล่องกระแสเงินสด 1.44 เท่า
บริษัทมีอัตราส่วนสภาพคล่องอยู่ในระดับที่ดีมาตลอด 5 ปี และสำหรับระยะเวลาขายสินค้าอยู่ที่ 1 วัน
ระยะเวลาเก็บหนี้เฉลี่ยอยู่ที่ 41 วัน และระยะเวลาชำระหนี้เฉลี่ย 69 วัน ทำให้บริษัทมี
รอบหมุนเวียนเงินสด (Cash Cycle ) 27 วัน

 ความเหมาะสมของโครงสร้างเงินทุน

อัตราส่วนของหนี้สินต่อส่วนของผู้ถือหุ้น 0.30 เท่า ซึ่งอยู่ในระดับต่ำมาตลอด 5 ปี
อัตราส่วนความสามารถในการชำระดอกเบี้ย 116 เท่า
และอัตราส่วนความสามารถชำระภาระผูกพัน 1.69 เท่า
ซึ่งแสดงให้เห็นถึงเสถียรภาพของโครงสร้างเงินทุนของบริษัทและความสามารถในการชำระหนี้ของบริษัท
โดยในปี 2556 บริษัทไม่มีการกู้ยืมเงินจากสถาบันการเงิน

2.  ปัจจัยหรือเหตุการณ์ที่อาจมีผลกระทบต่อฐานะการเงินหรือการดำเนินงานอย่างมีนัยสำคัญในอนาคต

(Forward looking)

-ไม่มี-